{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":15,"n_cols":6,"rows_kept":15,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Programu obrazovanja za stjecanje cjelovite kvalifikacije dadilja"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"ANA KRELJA","Program obrazovanja za stjecanje cjelovite kvalifikacije dadilja","Temeljem dugogodišnjeg iskustva u odgojno obrazovnom sektoru smatram nužnim nadopuniti uvjete za upis ove kvalifikacije, ali i svih srodnih kvalifikacija. Naime uglavnom je jedan od uvijete za upis potvrda medicine rada ili drugi oblik zdravstvene potvrde koji je orijentiran na fizičko zdravlje kandidata. Nemali broj puta sam se susrela da u ovom sustavu rade i osobe s kognitivnim i psihičkim poteškoćama što direktno utječe na njihovu emocionalnu stabilnost i sposobnost rada s djecom.  Stoga smatram neizostavnim nadopuniti zahtjev rezultatom psihotestiranja. Naime ako polaganje vozačkog ispita uvjetuje psihotestiranje onda bi i skrb o ranjivim skupinama djece trebala imati najmanje srodan zahtjev."]
[2,"MIRO OPAČAK","Program obrazovanja za stjecanje cjelovite kvalifikacije dadilja","Pozdravljamo razvoj Programa obrazovanja dadilja, jer kvalitetna priprema dadilja ima ključnu ulogu u sigurnosti, razvoju i dobrobiti djece s oštećenjem sluha.\n\n\n\n\nIstičemo da je važno osigurati mogućnost obrazovanja dadilja koji su specijalizirani za rad s gluhom i nagluhom djecom, kako bi sva djeca s oštećenjem sluha imala ravnopravnu priliku za kvalitetnu skrb i podršku u razvoju.\n\n\n\n\n⸻\n\n\n\n\n1. Razlozi i važnost\n • Djeca s oštećenjem sluha zahtijevaju specifične komunikacijske vještine, uključujući hrvatski znakovni jezik (HZJ) i vizualne metode komunikacije.\n • Dadilje koje nisu osposobljene za rad s djecom s oštećenjem sluha ne mogu u potpunosti osigurati siguran i kvalitetan razvoj djece.\n • Program obrazovanja dadilja trebao bi uključivati modul ili specijalizaciju za rad s djecom s oštećenjem sluha, kako bi se povećala dostupnost kvalificiranih dadilja.\n\n\n\n\n⸻\n\n\n\n\n2. Prijedlozi za Program obrazovanja\n 1. Uvesti posebni modul za rad s djecom s oštećenjem sluha, uključujući:\n • osnove hrvatskog znakovnog jezika (HZJ),\n • vizualne metode komunikacije,\n • razumijevanje potreba djece s oštećenjem sluha i njihovih obitelji.\n 2. Omogućiti praktičnu edukaciju i mentorstvo s iskusnim stručnjacima i dadiljama.\n 3. Suradnja s udrugama gluhih i nagluhih pri razvoju i evaluaciji programa.\n 4. Promicanje programa i informiranje obitelji o dostupnim dadiljama s ovom specijalizacijom.\n\n\n\n\n⸻\n\n\n\n\n3. Zaključak\n\n\n\n\nPredlažemo da Program obrazovanja dadilja uvrsti specijalizaciju za rad s djecom s oštećenjem sluha, kako bi se:\n • osigurala ravnopravna i kvalitetna skrb i podrška za svu djecu s oštećenjem sluha,\n • povećala dostupnost kvalificiranih dadilja za obitelji koje trebaju specijaliziranu skrb,\n • unaprijedila inkluzija i podrška obiteljima djece s oštećenjem sluha.\n\n\n\n\nOvaj pristup pridonosi jednakim mogućnostima za svu djecu i jača profesionalnost i stručnost dadilja u Republici Hrvatskoj."]
[3,"MAJA PENIĆ","Program obrazovanja za stjecanje cjelovite kvalifikacije dadilja,\n1.OPĆI DIO","Kvalitetno osmisljeno a posebno mi se svida sto ce biti namjenjeno i omoguceno i OSI osobama da sudjeluju kao polaznici i samim time  smatram da je vazno i sa djecom razgovarati o osjetljivim skupinama u nasem drustvu.\nDefinitivno treba sve sto je ya upis potrebno navesti kao sto je u samom planu navedeno za sanitarnu knjizicu kao i za higijenski minimum cisto da se zna te da se osoblje ustanova ne yatrpava sa dodatnim nepotrebnim pitanjima."]
[4,"GLORIJA DOMITROVIĆ","Program obrazovanja za stjecanje cjelovite kvalifikacije dadilja,\n1.OPĆI DIO","Program je kvalitetno osmišljen i pozdravljam detaljno razrađene ishode za svaki pojedini modul osposobljavanja. Program osigurava nužne zakonske i stručne kompetencije za odgovoran rad sa djecom. Iako je program sveobuhvatan, ključ uspjeha leži u aktivnom pristupu polaznika pa u tom dijelu potrebno je dodati još sati praktične nastave. Predložila bih i kontrolu kasnijeg kontinuiranog usavršavanja kako bi se pratili trendovi u pedagogiji i psihologiji ranog razvoja."]
[5,"JOSIPA VUJČIĆ","Program obrazovanja za stjecanje cjelovite kvalifikacije dadilja,\n1.OPĆI DIO","Kao nastavnica likovne umjetnosti u srednjoj školi, smatram da je program kvalitetno osmišljen i dobro povezan s ishodima učenja. Posebno cijenim naglasak na praktičnom radu.\nPredložila bih dodatno istaknuti važnost poticanja dječje kreativnosti, uključivanje osnovnih sadržaja o digitalnoj pismenosti te naglasak na aktivnu igru i boravak na svježem zraku.\nPoznavanje stranih jezika može biti dodatna prednost u radu s djecom i roditeljima, a korisno je i promicati pravilnu prehranu i zdrave navike od najranije dobi."]
[6,"SNJEŽANA SVITLIĆ-BUDISAVLJEVIĆ","Program obrazovanja za stjecanje cjelovite kvalifikacije dadilja,\n1.OPĆI DIO","Kao nastavnica koja radi u odgojno-obrazovnom sustavu, smatram da je predloženi program obrazovanja za stjecanje cjelovite kvalifikacije dadilja kvalitetno strukturiran i jasno povezan s ishodima učenja prema HKO-u. Posebno je pohvalno što program prepoznaje važnost učenja temeljenog na radu i razvijanja praktičnih kompetencija u realnom okruženju.\n\nIpak, predlažem razmotriti mogućnost dodatnog naglašavanja tema vezanih uz emocionalni i socijalni razvoj djece, inkluzivni pristup te suradnju s roditeljima djece s pose-bnim potrebama. Ovi sadržaji bitno doprinose kvaliteti rada dadilja i omogućuju bolje razumijevanje potreba svakog djeteta.\n\nTakođer bih predložila uvođenje osnovnih sadržaja o digitalnoj pismenosti i sigurnosti djece u online okruženju, s obzirom na sve veću prisu-\ntnost digitalnih tehnologija u svakodnevnom životu djece.\n\nOpćenito, program predstavlja važan korak prema profesionalizaciji zani-manja dadilja i jačanju standarda kvalitete skrbi o djeci."]
[7,"PETRA KUPSJAK VARMUŽA","Program obrazovanja za stjecanje cjelovite kvalifikacije dadilja,\n1.OPĆI DIO","Kako je za pohađanje učenja temeljenog na radu potrebno posjedovati sanitarnu iskaznicu (kao što je navedeno u Trajanje i načini izvođenja nastave), predlažemo kako bi isto trebalo pisati u Uvjetima upisa u program. Isto vrijedi i za higijenski minimum jer polaznici moraju znati kako će imati dodatan trošak prilikom upisa programa obrazovanja."]
[8,"ZAJEDNICA USTANOVA ZA OBRAZOVANJE ODRASLIH REPUBLIKE HRVATSKE","Program obrazovanja za stjecanje cjelovite kvalifikacije dadilja,\n3.RAZRADA MODULA I SKUPOVA ISHODA UČENJA","Smatramo kako predloženi program značajno doprinosi profesionalizaciji i kvaliteti rada u sektoru skrbi o djeci.\n\nS tim u vezi, predlažemo dopunu dijela programa koji se odnosi na učenje temeljeno na radu, na način da se jasno navede mogućnost održavanja praktičnog dijela programa i u sljedećim ustanovama, osim u obrtu registriranom za djelatnost dadilje:\n• u dječjem vrtiću \n• u domu za nezbrinutu djecu.\n\nOvakav pristup omogućio bi polaznicama i polaznicima da tijekom učenja temeljenog na radu steknu iskustva u različitim okruženjima skrbi o djeci, s naglaskom na primjenu naučenih znanja u stvarnim i raznolikim situacijama.\n\nTime bi se dodatno osigurala:\n• kvaliteta i širina praktične nastave,\n• razumijevanje specifičnih potreba djece u različitim uvjetima te\n• bolja priprema za tržište rada, gdje dadilje mogu djelovati u različitim kontekstima – od obiteljskog doma, preko institucionalne skrbi, do obrta.\n\nSmatramo kako bi ovakav model prakse pridonio cjelovitijem razvoju kompetencija budućih dadilja i ujedno povećao suradnju između obrazovnih ustanova i institucija koje skrbe o djeci."]
[9,"GABRIELA BELINAC","Program obrazovanja za stjecanje cjelovite kvalifikacije dadilja,\n3.RAZRADA MODULA I SKUPOVA ISHODA UČENJA","U svim modulima u rubrici „Kvalifikacije nastavnika koji sudjeluju u realizaciji modula“ potrebno je ispraviti rečenicu : “Za realizaciju učenja temeljenog na radu potrebna je minimalna razina 4.1 HKO-a s minimalno dvije (2) godine radnog iskustva u obavljanju poslova dadilje, uz uvjet upisa u imenik i/ili registar dadilja.“\n\nUmjesto „uz uvjet upisa u imenik i/ili registar dadilja“ treba pisati „uz uvjet upisa u registar dadilja“.\n\nObrazloženje: Sve dadilje se upisuju u imenik dadilja, a samo dadilja obrtnica se upisuje u registar dadilja. Dadilja obrtnica je ona koja je odgovorna za poslovanje, \npotpisuje ugovor s nadležnom institucijom za obrazovanje odraslih te prati rad polaznika osposobljavanja. Smatramo da dadilja, koja je zaposlenik u obrtu, ne može biti odgovorna za učenje temeljeno na radu.\n\nHrvatska udruga dadilja"]
[10,"TIHOMIR ŽILJAK","Program obrazovanja za stjecanje cjelovite kvalifikacije dadilja,\n3.RAZRADA MODULA I SKUPOVA ISHODA UČENJA","Komentar Hrvatskog andragoškog društva uz  oblik provođenja učenja temeljenog na radu\nBudući da je programom predviđena realizacija učenja temeljenog na radu isključivo u obrtima za čuvanje djece želimo naglasiti da je to preusko postavljeno i da neće odgovarati situaciji na terenu.\nTim prije što je u jedanaest godina (od 2014.godine) koliko postoji zakonski regulirana djelatnost dadilje to zanimanje postalo privlačno na više mjesta osim obrta za čuvanje djece, čuvanja djece u kućama preko domova za zbrinjavanje djece bez adekvatne roditeljske skrbi do vrtića gdje se zapošljavaju kao pomoćna radna snaga u jaslicama. \nSve to zajedno potrebno je za zbrinjavanje djece jasličke dobi koja trebaju prema aktualnim podatcima dodatnu pomoć kako slijedi:\nU Samoboru, primjerice, u pedagoškoj godini 2025./2026., 145 djece nije dobilo mogućnost smještaja u vrtićima zbog nedostatka smještajnih kapaciteta iako su imali sve uvjete za upis. Također, s liste čekanja 107 djece nije imalo uvjete jer nisu navršili godinu dana do 31.8. 2025. godine već neposredno iza 31.8. iste godine, dakle ukupno 252 djece. U Karlovcu je u tom razdoblju zaprimljena je 401 valjana prijava, a  349 djece je upisano, što znači da 52 djeteta nisu dobila mjesto u vrtiću. U gradu Ogulinu 34 djece, a u gradu Sveti Ivan Zelina u istom razdoblju 154 djece, u Bjelovaru 91 dijete i tako dalje. Već iz ovih je podataka moguće iščitati da je potreba za dodatnom pomoći u zbrinjavanju djece jasličke dobi velika i da ih gradovi koliko god ulagali u vrtiće ne mogu sve zbrinuti u ovoj pedagoškoj godini, a vrlo vjerojatno i još nekoliko godina.\nS druge strane zapošljavanje dadilja u vrtiću je redovito svake godine. Dadilje se zapošljavaju kao radnici za njegu, skrb i pratnju djece  i neophodne su za funkcioniranje i provođenje programa vrtića jer rade u jasličkim skupinama s djecom od jedne do tri godine života te pomažu odgojitelju u organiziranju i provođenju svakodnevnih aktivnosti, sudjeluju u poslovima njege, hranjenja i poticanja djece na samostalnost u aktivnostima samozbrinjavanja te obavljaju i ostale poslove temeljem Zakona i Državnog pedagoškog standarda. Osobe koje su završile program osposobljavanja za dadilju imaju prednost pri zapošljavanju. Samo u jednom vrtiću ove je jeseni zaposleno 35 dadilja.\nInteres za ovaj program kod potencijalnih polaznica je velik pa tako samo u jednom učilištu ima 224 osobe koje čekaju ponovno pokretanja ovog programa. Slična je situacija u mnogim učilištima. Odvijanje učenja temeljenog na radu u malom broju obrta za čuvanje djece bilo bi potpuno zagušenje programa i daleko od kvalitetnog i prilagodljivog, tržištu rada prihvatljivog obrazovanja odraslih.\nIz svega rečenog vidljivo je da je proširenje mjesta za održavanje učenja temeljnog na radu u programu za stjecanje cjelovite kvalifikacije dadilja više nego potrebno."]
[11,"MARIJA ZUBEC","Program obrazovanja za stjecanje cjelovite kvalifikacije dadilja,\n3.RAZRADA MODULA I SKUPOVA ISHODA UČENJA","Smatram da je modul „Zaštita na radu i prva pomoć“ jedan od najvažnijih dijelova cijelog programa. Vrlo je važno da osobe koje se obrazuju za dadilje imaju dovoljno sati iz ovog područja jer u praksi često dolazi do situacija kada dijete padne, udari se ili krvari. U takvim trenucima presudno je znati reagirati smireno i učinkovito. Neke se osobe u stresnim situacijama „zalede“ ili se preplaše krvi, pa bi bilo korisno uvesti testiranje reakcije na stresne situacije i procjenu sposobnosti donošenja brzih odluka. Osoba koja brine o djeci mora biti emocionalno stabilna i sposobna zadržati prisebnost u kriznim trenucima.\n\nŠto se tiče praktične nastave, bilo bi korisno da se dio prakse odvija u dječjim vrtićima, kroz rad s djecom različitih uzrasta. Time bi polaznici mogli steći uvid u različite razvojne faze djece, načine organizacije rada u skupinama te metode poticanja dječjeg razvoja. Primjerice, jedan dan tjedno kroz cijelo trajanje programa polaznici bi mogli provoditi praksu u vrtićima, čime bi kontinuirano nadograđivali iskustvo i sigurnost u radu s djecom.\n\nTakođer, predlažem da se razmotri mogućnost da majke s troje ili više djece imaju olakšane uvjete za dobivanje statusa dadilje, primjerice kroz kraći program i testiranje praktičnih i psiholoških sposobnosti. Takve osobe već posjeduju bogato iskustvo u brizi i organizaciji rada s djecom, što bi trebalo prepoznati i vrednovati, uz zadržavanje visokih standarda struke."]
[12,"MELANI MAMUT","Program obrazovanja za stjecanje cjelovite kvalifikacije dadilja,\n3.RAZRADA MODULA I SKUPOVA ISHODA UČENJA","Komentar se tiče komunikacijskih vještina s djecom i roditeljima u obavljanju djelatnosti dadilja, odnosno načina vrednovanja.\nNakon vježbe, odnosno igre uloga jako je bitno da polaznici sami analiziraju svoj nastup. Na taj se način razvija samosvijest i\nprofesionalni rast. Vrlo su bitna pitanja : Što sam dobro napravila? Što bih sljedeći put promijenila? Na koji sam način reagirala \nkad je dijete bilo uzrujano? Kako sam se osjećala tijekom komunikacije? Jesam li uspjela pokazati razumijevanje i strpljenje?\nIspitivač/profesor daje usmenu ili pisanu povratnu informaciju. Naglasak je na pozitivnom ojačavanju i konkretnim\nprijedlozima za napredak. \nZa modul „Komunikacijske vještine s djecom i roditeljima“ najprimjereniji je kombinirani pristup vrednovanju:\npraktično vrednovanje kroz igru uloga i promatranje, refleksija i razgovor o iskustvu, kraći teorijski dio za provjeru razumijevanja pojmova.\nTakav način vrednovanja omogućuje da se vidi stvarna sposobnost polaznika da primijeni komunikacijske vještine u praksi, što je i glavni \ncilj programa osposobljavanja za dadilju."]